สถาบันภาษา มหาวิทยาลัยธรรมศาสตร์

สถาบันภาษา มหาวิทยาลัยธรรมศาสตร์ เป็นหน่วยงานภายในของมหาวิทยาลัยธรรมศาสตร์ ที่มีสถานะเทียบเท่าคณะ ตั้งขึ้นเพื่อให้การศึกษา ฝึกอบรม ค้นคว้า วิจัยและให้บริการด้านภาษาต่างประเทศ โดยเฉพาะภาษาอังกฤษ

**ประวัติ**
พ.ศ. 2528 สถาบันภาษา มหาวิทยาลัยธรรมศาสตร์ ถูกจัดตั้งขึ้นโดยให้มีสถาบันเทียบเท่าคณะในมหาวิทยาลัยธรรมศาสตร์ ณ มหาวิทยาลัยธรรมศาสตร์ ท่าพระจันทร์ เพื่อรองรับความต้องการด้านภาษาอังกฤษในการเรียนการสอนของคณะวิชาต่างๆ ในมหาวิทยาลัย โดยเฉพาะอย่างยิ่งเป็นหน่วยงานที่รับผิดชอบบรรยายรายวิชาภาษาอังกฤษพื้นฐานที่นักศึกษาปริญญาตรีภาคปกติทุกสาขาวิชาต้องผ่านการสอบไล่
ปัจจุบัน สถาบันภาษา มีภารกิจหลักคือบรรยายวิชาภาษาต่างประเทศพื้นฐาน จัดอบรมภาษาต่างประเทศแก่องค์กรต่างๆ และบุคคลทั่วไป วิจัยและพัฒนาหลักสูตรการศึกษาภาษาต่างประเทศ และเป็นศูนย์ทดสอบความสามารถภาษาอังกฤษ ซึ่งได้ปฏิบัติภารกิจดังกล่าวในทั้งสามศูนย์การศึกษาของมหาวิทยาลัยธรรมศาสตร์ นอกจากนี้สถาบันยังได้พัฒนาหลักสูตรภาษาต่างประเทศของตนเองขึ้นเป็นเอกเทศอีกด้วย 

**ภารกิจ**

**บริการสังคม**
สถาบันภาษา มีภารกิจบริการสังคมในด้านภาษาอังกฤษ เช่น การพัฒนาครูผู้สอนภาษาอังกฤษในระดับประถมศึกษา และมัธยมศึกษา โดยเฉพาะในโรงเรียนด้อยโอกาสทางการศึกษา นอกจากนี้ยังได้ให้บริการพัฒนาภาษาอังกฤษสำหรับพระภิกษุสามเณร และสถาบันการศึกษาขั้นพื้นฐานในสามจังหวัดชายแดนใต้ ทั้งนี้สำหรับเยาวชนและนักศึกษา สถาบันฯ ได้จัดให้มีค่ายภาษาอังกฤษภาคฤดูร้อนทั้งในและต่างประเทศ
ทั้งนี้สถาบันภาษา ยังมีการจัดสอบวัดระดับภาษาอังกฤษเป็นประจำทุกปี โดยมีบริการจัดสอบ TU–GET (Thammasat University General English Test) และ TU–STEPS (Thammasat University Standardized Test of English Professional Skills) นอกจากนี้ยังมีบริการจัดสอบวัดระดับในระดับมัธยมศึกษา (TU–SET) ด้วย

**หลักสูตร**
 ระดับปริญญาตรี สถาบันภาษารับผิดชอบเกี่ยวกับการบรรยายในลักษณะวิชาภาษาอังกฤษให้แก่ทุกคณะในมหาวิทยาลัย ทั้งกลุ่มวิชาภาษาอังกฤษพื้นฐาน และกลุ่มวิชาภาษาอังกฤษเฉพาะกิจ เป็นวิชาบังคับเลือก และวิชาเลือกเสรี นอกจากนี้ยังมีการเปิดหลักสูตรภาษาอังกฤษ เป็นรายวิชาโท ด้วย- หลักสูตรศิลปศาสตรมหาบัณฑิต สาขาวิชาภาษาอังกฤษเชิงอาชีพเพื่อการสื่อสารนานาชาติ (ภาคภาษาอังกฤษ) (ศศ.ม. ภาษาอังกฤษเชิงอาชีพเพื่อการสื่อสารนานาชาติ) (M.A. in Career English for International Communication) ศึกษา ณ  มหาวิทยาลัยธรรมศาสตร์ ท่าพระจันทร์-  หลักสูตรศิลปศาสตรมหาบัณฑิต สาขาวิชาการสอนภาษาอังกฤษ (ภาคภาษาอังกฤษ) (ศศ.ม. การสอนภาษาอังกฤษ) (M.A. in English Language Teaching) ศึกษา ณ  มหาวิทยาลัยธรรมศาสตร์ ท่าพระจันทร์- หลักสูตรปรัชญาดุษฎีบัณฑิต สาขาการสอนภาษาอังกฤษ (หลักสูตรนานาชาติ) (ปร.ด. การสอนภาษาอังกฤษ) (Doctor of Philosophy in English Language Teaching) ศึกษา ณ มหาวิทยาลัยธรรมศาสตร์ ท่าพระจันทร์

**โครงการอบรมภาษาอังกฤษสำหรับบุคคลทั่วไป**
โดยให้การอบรมภาษาอังกฤษแก่บุคคลทั่วไปที่อายุไม่ต่ำกว่า 15 ปีในหลักสูตรต่างๆ ณ มหาวิทยาลัยธรรมศาสตร์ ท่าพระจันทร์ และมหาวิทยาลัยธรรมศาสตร์ ศูนย์รังสิต ดังนี้- Listening & Speaking for Starters (ทักษะการฟัง – การพูดในชีวิตประจำวัน)- Fundamental English Grammar (ทักษะการใช้ไวยากรณ์)- Writing for Academic Success (ทักษะการเขียนเชิงวิชาการ)- Email Writing (การใช้ภาษาอังกฤษเพื่อการเขียนอีเมล)- Oral Business Communication (ทักษะการสื่อสารเชิงธุรกิจ)- IELTS Test Preparation (เตรียมสอบ IELTS)- TU-GET PBT Preparation Course (เตรียมสอบ TU-GET PBT)- TU-GET PBT Preparation Course (เตรียมสอบ TU-GET PBT)- TU-TESOL Certificate- English Upskill Certificate

**อ้างอิง**

----
หมวดหมู่:หน่วยงานในมหาวิทยาลัยธรรมศาสตร์